**Հեմիշ Լինքլեյթեր** (անգլ.՝ Hamish Linklater, հուլիսի 7, 1976(1976-07-07), Գրեյթ Բարինգտոն, Բերկշիր շրջան, Մասաչուսեթս, ԱՄՆ), թատրոնի, կինոյի և հեռուստատեսության ամերիկացի դերասան։

Կենսագրություն
--------------

Հեմիշը դաստիարակվել է միայնակ մոր կողմից։ Մայրը՝ Քրիստին Լինքլեյթերն է՝ վոկալի հանրահայտ ուսուցիչ և *Shakespeare & Company* թատերական խմբի հիմնադիրներից մեկը։ Հեմիշի մանկությունն անցել է թատերական խմբակներում, արդեն ինը տարեկան հասակում նա առաջին անգամ հանդես է եկել թատերական բեմում։ 1996 թվականին Թոմ Սոյերի «Հեքլբերի Ֆինի արկածները» թատերական ներկայացման մեջ նրա դերից է սկսվել Լինքլեյթերի պրոֆեսիոնալ դերասանական կարիերան։ 1998 թվականին նա արժանացել է բարձր գնահատականների *The Acting Company* թատերական խմբում շեքսպիրյան «Ռոմեո և Ջուլիետ» պիեսի բեմականացմանը մասնակցելու և «Սիրո կրակ» անտոլոգիային մասնակցելու համար Նյու Յորքի և Լոնդոնի թատերական բեմերում։ Նույն 1998 թվականին Լինքլեյթերը դագաղ փորողի դերն է կատարել «Հիդրիոտաֆիա կամ բժիշկ Բրաունի մահը» ներկայացման մեջ Կալիֆորնիայի Բերքլիի թատերական խմբի հետ միասին։ Ապա նա գլխավոր դերեր է կատարել շեքսպիրյան դասական «Չափը չափի համար» և «Ամառային գիշերվա քունը» ներկայացումներում, որ բեմադրվել են Փիթեր Հոլի կողմից Ամանսոնսյան թատրոնում, Լոս Անջելեսում։ 1999-2000 թվականներին Լինքլեյթերը խաղացել է Լաերտի դերը «Համլետում», որը բեմադրվել է Նյու Յորքի Շեքսպիրյան փառատոնի կողմից։

2000 թվականին թողարկվել է Լինքլեյթերի մասնակցությամբ առաջին գեղարվեստական ֆիլմը անկախ «Գրուվ» ֆիլմը, որը պատմում է Սան Ֆրանցիսկոյի ստորգետնյա ռեյվ-բեմի մասին։ Ֆիլմում Հեմիշը կատարել է Դևիդի դերը, ով ամաչկոտ գրող է, ով առաջին անգամ ընկղմվում է երեկույթների մթնոլորտ։ Նույն թվականի աշնանը Լինքլեյթերը ստանում է գլխավոր դերերից մեկը բժշկական «Գիդեոնի կնքումը» հեռուստասերիալում, որը մնաց ABC հեռուստաալիքի եթերում միայն մեկ եթերաշրջան։

Մեծ ճանաչում է Լինքլեյթերը ձեռք բերել՝ շնորհիվ CBS-ի եթերում հեռարձակվող «Հին Քրիստինի նոր արկածները» սիթքոմի, որտեղ նա հինգ եթերաշրջան շարունակ՝ 2006 թվականից մինչև 2010 թվականը, խաղացել է Մեյուի՝ գլխավոր հերոսուհու, որի դերը կատարել է Ջուլիա Լուիս-Դրեյֆուսը, եղբոր դերը։ Որպես հրավիրյալ դերասան՝ Լինքլեյթերը նկարահանվել է «Ամերիկյան երազանքներ» (2004), «Մահացած մինչև պահանջը» (2007), «Հիմարիկ» (2009), «Այդ սարսափելի «Р» տառը» (2012), «Լավ կին» (2012—2013) և մի շարք այլ հեռուստասերիալներում։

2011 թվականին Լինքլեյթերը ստացել է Obie մրցանակը օֆֆ-բրոդվեյան «Ստի դպրոց» ներկայացման մեջ։ Նույն թվականին նա առաջին անգամ հանդես է եկել Բրոդվեյում 1Սեմինար» ներկայացման ժամանակ, որտեղ խաղացել է գլխավոր դերերից մեկը՝ Ալան Ռիքմանի, Ջերի Օ’Քոնելի և Լիլի Ռեյբի հետ միասին։

Անձնական կյանք
--------------

2002 թվականի հունվարի 21-ին Լինքլեյթերը ամուսնացել է դրամատուրգ և սցենարիստ Ջեսիկա Գոլդբերգի հետ։ Հարսանիքն անցել է նյույորքյան Սենտ-Կլեմենտս թատրոնում, որտեղ Հեմիշն այդ ժամանակ խաղում էր «Լավ գործ» բեմադրության մեջ, որը գրել է Գոլդբերգը։ 2007 թվականի մարտի 11-ին զույգն ունեցավ դուստր, որին անվանակոչեցին Լյուսինդա Ռոուզ Լինքլեյթեր։

Ծանոթագրություններ
------------------

1. 1 2
2. 1 2  Internet Broadway Database — 2000.
3. 1 2  filmportal.de — 2005.
4. 1 2
5. 1 2
6. ↑
7. 1 2  «Hamish Linklater» (անգլերեն). Chicago Tribune. 2006 թ․ մայիսի 21. Արխիվացված օրիգինալից 2013 թ․ ապրիլի 7-ին. Վերցված է 2013 թ․ մարտի 8-ին.
8. 1 2 3  «Hamish Linklater- Biography» (անգլերեն). Yahoo! Movies. Արխիվացված օրիգինալից 2013 թ․ ապրիլի 7-ին. Վերցված է 2013 թ․ մարտի 8-ին.
9. ↑  Susan Stewart. (2008 թ․ մարտի 9). «Heat Some Tea. Look at the Ceiling. Now, That's Acting» (անգլերեն). New York Times. Արխիվացված օրիգինալից 2013 թ․ ապրիլի 7-ին. Վերցված է 2013 թ․ մարտի 10-ին.
10. ↑  Brian Scott Lipton. (20 мая 2011). «Here Lies Hamish Linklater» (անգլերեն). TheaterMania.com. Արխիվացված օրիգինալից 2013 թ․ ապրիլի 7-ին. Վերցված է 2013 թ․ մարտի 10-ին.
11. ↑  Josh Ferri. (2012 թ․ փետրվարի 20). «Seminar's Hamish Linklater Opens Up About His Life in the Theater and How Actors Are Like Alcoholics» (անգլերեն). Broadway.com. Արխիվացված օրիգինալից 2013 թ․ ապրիլի 7-ին. Վերցված է 2013 թ․ մարտի 10-ին.
12. ↑  Mike Boehm. (2007 թ․ մայիսի 28). «Making laugh tracks to the Bard's stage» (անգլերեն). Los Angeles Times. Արխիվացված օրիգինալից 2013 թ․ ապրիլի 7-ին. Վերցված է 2013 թ․ մարտի 8-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հեմիշ Լինքլեյթեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Filmportal · Internet Broadway Database · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5229497 · BNF: 15834927b · GND: 1023213664 · ISNI: 0000000002738560 · LCCN: nr00038373 · NTA: 339519770 · NUKAT: n2017030199 · VIAF: 76649990 · WorldCat VIAF: 76649990 |

 |

 |